Convolvulus cantabrica

Convolvulus cantabrica er en plante i vindelfamilien.

Den er en flerårig urt som vanligvis er 20–70 cm høy. Den nederste delen av stengelen er forvedet. Vekstformen varierer fra opprett til nesten krypende. Bladene er grønne, linjeformede til elliptiske, som regel bredest over midten og med lange hår. Blomsterstanden sitter på en lang stilk og består av som regel 3–5 blomster. Blomstene er rosa og 25–40 mm i diameter. Frukten er en hårete kapsel med 2–4 frø.

Convolvulus cantabrica vokser på tørre sandige og steinete steder, i vegkanter og på brakkmark. Den er utbredt i hele middelhavsområdet og er en av de vanligste vindelartene der. Den mangler likevel på Kypros. Planten finnes nordover til midtre Frankrike, Østerrike, Romania, Ukraina og sørlige Russland, og østover til Afghanistan.

Galleri

Litteratur

Eksterne lenker 
 

Vindelfamilien
Planter formelt beskrevet i 1753
Planter formelt beskrevet av Carl von Linné